 MSANII wa bongo movie, Steven ‘Nyerere’ Mengele amedai kufuatiliwa na watu asiowafahamu kwa siku za karibuni wenye lengo la kumdhuru.Steve aliliambia gazeti hili kuwa anaishi maisha ya wasiwasi kutokana na watu hao kumfuatilia mpaka nyumbani kwake na hata kumtumia ujumbe za vitisho katika simu yake ya mkononi.Hata hivyo, alisema watu wanaomfuatilia kwa lengo la kumdhuru wanamuongezea umaarufu na ujasiri wa kuendelea kupambana. “Maisha yangu yapo hatarini sijui kesho yangu, ninapofika nyumbani kwangu napewa na ujumbe kuna watu wanakutafuta, nimekuwa kama yatima kwa muda,”alisema Steve.Steve alisema ndoto yake kubwa ni kuona watoto wake wanaishi kwa misingi mizuri isiyokuwa na shaka kwa kutegemea watu wengine na ili kutekeleza hilo anapaswa kuwa jasiri na sio kuogopa watu wanaomwinda. Hata hivyo, msanii huyo hajaweka wazi nini hasa chanzo cha madai ya kuwindwa na kutaka kufanyiwa madhara.